Hiša otrok in umetnosti

To ni pika! - premiera
2019-05-31 18:00 - 18:30 (Europe/Ljubljana) | Hiša otrok in umetnosti, Komenskega 9, Ljubljana, 1000, Slovenija
Deček in deklica se igrata s črkami. Sestavljata svoji imeni. Toda ko po nesreči izpišeta besedo POK se vse njune črke raztreščijo. Najdeta samo črko O in z njeno pomočjo vstopita v deželo črk. Potujeta med deželami črk, kjer vsaka črka živi po svoje – T-ji so tovarna, E je notno črtovje, D je družinsko drevo …
V novi lutkovni predstavi za najmlajše so glavni junaki črke. Črke, ki nosijo svoje zvoke in skupaj z njimi ustvarjajo šaljive epizodne zgodbe. Ne gre za strogo didaktično predstavo, ki bi otroke učila branja ali pisanja. Predstava najmlajšim nevsiljivo prikazuje razmerje med črko-simbolom in pomenom-zvokom, ki ga ta nosi, hkrati pa nas popelje v zabavni svet lutk.
Produkcija: Hiša otrok in umetnosti in Lutkovno gledališče FRU-FRU
Za otroke od 2. leta dalje, 30′, brezplačno za povabljene

LG FRU-FRU: Opičja uganka
2019-05-25 10:00 - 11:00
Mala opica se izgubi in išče svojo mamico. Pri iskanju ji pomaga pisan metuljček. Pelje jo k slonu, kači, pajku, žabi, papigi in netopirju, toda nobena od živali ni opičja mamica. “Saj mi nobena od živali ni podobna,” joka mala opica. A tega metuljček ni vedel, saj je bil prepričan, da je pri opicah tako kot pri metuljih, pri katerih niso njihovi otročički, majhne kosmate gosenice, prav nič podobni svojim pisanim letečim staršem. Mala opica pa je prav taka kot njena mamica in zdaj je ni več težko najti.
Predstava ponuja odlično izhodišče za pogovor, kaj se zgodi, če se otrok izgubi, in kako se iz gosenice razvije metulj. Uvrstila se je na 6. bienale Ustanove slovenskih lutkovnih ustvarjalcev v Mariboru 2011 in na mednarodni lutkovni festival v avstrijskem Welsu, marca 2012.
Za otroke od 2. leta dalje, 35′, 4€/6€

Zmaj Kamišibaj - 3. dan
2019-05-18 17:00 - 18:00
Program 6. festivala Zmaj kamišibaj ponuja najnovejšo produkcijo ljubljanskih kamišibaj ustvarjalcev v štirih programskih sklopih. Dva dopoldneva namenjamo otroški publiki iz ljubljanskih vrtcev in šol, sobotni popoldanski program prinaša novosti otrokom in staršem v kontekstu družinskega gledališča in četrtek zvečer so na sporedu najnovejše zgodbe, namenjene odrasli publiki.
Tudi letos bomo, ob že znanih ustvarjalcih umetnosti kamišibaja, gostili zgodbe v sliki in besedi, ki so nastale v okviru seminarja kamišibaj gledališča, ki je pod vodstvom Društva Zapik in Ateljeja Slikovedke, potekal v Hiši otrok in umetnosti. Za nekatere od izvajalcev v tem programskem sklopu predstavlja njihov kamišibaj prvo aktivno srečanje s to umetniško obliko.
V spremljevalnem programu festivala pripravljamo začetno delavnico kamišibaj gledališča v okviru festivala Zlata paličica.
Program sobota, 18. 5., ob 17.00
Bengalska ljudska: Osel v tigrovi koži – likovna podoba in izvedba: Ksenija Bratina Makovec
Ljudska: Rdeča kokoš – likovna podoba in izvedba: Suzana Gregorčič, fotografije: Janja Gornik
Angleška ljudska: O starki, ki je živela v steklenici za kis – likovna podoba in izvedba: Jerca Cvetko
Japonska ljudska: Kamnosek – likovna podoba in izvedba: Vanja Germ
Kitajska ljudska: Prebrisani tat -likovna podoba in izvedba: Nadja Doplek
Program najdete tukaj!
Vse prireditve so brezplačne!

Zmaj Kamišibaj - 2. dan
2019-05-17 09:30 - 17:00
Program 6. festivala Zmaj kamišibaj ponuja najnovejšo produkcijo ljubljanskih kamišibaj ustvarjalcev v štirih programskih sklopih. Dva dopoldneva namenjamo otroški publiki iz ljubljanskih vrtcev in šol, sobotni popoldanski program prinaša novosti otrokom in staršem v kontekstu družinskega gledališča in četrtek zvečer so na sporedu najnovejše zgodbe, namenjene odrasli publiki.
Tudi letos bomo, ob že znanih ustvarjalcih umetnosti kamišibaja, gostili zgodbe v sliki in besedi, ki so nastale v okviru seminarja kamišibaj gledališča, ki je pod vodstvom Društva Zapik in Ateljeja Slikovedke, potekal v Hiši otrok in umetnosti. Za nekatere od izvajalcev v tem programskem sklopu predstavlja njihov kamišibaj prvo aktivno srečanje s to umetniško obliko.
V spremljevalnem programu festivala pripravljamo začetno delavnico kamišibaj gledališča v okviru festivala Zlata paličica.
Program najdete tukaj!
Vse prireditve so brezplačne!

Kamišibaj za odrasle
2019-05-16 19:30 - 21:00
Program 6. festivala Zmaj kamišibaj ponuja najnovejšo produkcijo ljubljanskih kamišibaj ustvarjalcev v štirih programskih sklopih. Dva dopoldneva namenjamo otroški publiki iz ljubljanskih vrtcev in šol, sobotni popoldanski program prinaša novosti otrokom in staršem v kontekstu družinskega gledališča in četrtek zvečer so na sporedu najnovejše zgodbe, namenjene odrasli publiki.
S. Pregl: Basni (Gledam, a ne vidim) – likovna podoba in izvedba: Katarina Batagelj
H. Volpi: Predstavim se … – likovna podoba in izvedba Helena Volpi
F. Prešeren: Od lepe Vide- likovna podoba in izvedba: Dragica Ropret Žumer
Z. Sverak: Hotelska zgodba – likovna podoba in izvedba: Ana Bandelj
J. Tasić: Preletačević, Plumus Delictus- likovna podoba in izvedba Jovan Tasić
I. Cvetko: O rojstvu človeka (po Platonu) – likovna podoba in izvedba Igor Cvetko
D. Harms: Tri zgod(b)e – likovna podoba in izvedba : Nadja Dodlek
Za mladino 12+ in odrasle, 60′, brezplačno

Delavnica kamišibaj gledališča
2019-05-16 17:00 - 19:00
Kamišibaj paket, predstavitvena delavnica za odrasle in mladino (Zlata paličica)
Likovna izdelava kamišibaja, izobraževanje.
Izvajalec: Atelje Slikovedke, lokacija: Hiša otrok in umetnosti (Komenskega ulica 9, Ljubljana), prijava: info@slikovedke.com
Namen delavnice je osvetliti proces likovne izdelave kamišibaja, ki se začne z analizo izbranega besedila in nadaljuje z izbiro ključnih prizorov, otvoritvenega kadra, upodobitve likov in zgodbene pokrajine, pripovednega loka, zaključka in odjavne špice. Spoznali bomo razpoložljive likovne tehnike in likovne izraze različnih ustvarjalcev kamišibajev. Dotaknili se bomo psihološke zgradbe likov, osnov kadriranja, smeri in poteka zgodbe in spregovorili o redukciji vizualnih informacij, s pomočjo katerih besedilo pridobi ustrezno prepričljivost in razumljivo upodobitev. Kamišibaja se bomo lotevali kot režiserji lastnega mini filma, ki se začne s snemalno knjigo in obveznim skiciranjem. Ogledali si bomo nekaj žanrsko raznolikih kamišibajev in jih teoretično analizirali.
Delavnica likovne izdelave kamišibaja je namenjena vsem, ki se v kamišibaj podajate prvič, pa ne veste, kako začeti, pa tudi izkušenim, ki lasten kamišibaj že imate in si želite o njegovi vizualni podobi podrobneje razmišljati. Vsi, ki se z izdelavo kamišibaja srečujete kot risarski začetniki, pa vabljeni na predloge različnih možnosti likovne upodobitve zgodbe.
Delavnica je brezplačna, obvezne prijave!

Zmaj Kamišibaj - 1. dan
2019-05-16 09:30 - 17:00

Od kapljice do oceana
2019-05-11 10:00 - 11:00, 2019-04-06 10:00 - 11:00, 2019-03-02 10:00 - 11:00
Na začetku je veliko majhnih kapljic, ki domujejo v oblaku. Kmalu v daljavi zagledamo še dve kapljici, Žibi in Tabi, ki lebdita v zraku. Kmalu se pridružita drugim v oblaku, ki pa postane pretesen za vse, zasliši se grmenje in Žibi in Tabi poletita iz oblaka. Pristaneta na zemlji, kjer je vse drugačno kot na nebu. Tako se odpravita na razburljivo kapljično pot. S sabo povabita tudi druge kapljice iz oblaka. Ko jih je čedalje več kmalu postanejo potoček, se lovijo med kamenčki in ustvarjajo vrtince. Potoček kmalu preraste v reko, ta pa se izlije v ocean. Tam je še več kapljic kot na oblaku! Vendar jih med igranjem tako lepo greje sonce, da ponovno postajajo vse lažje in kmalu jih nese nazaj gor, nazaj proti nebu. In tako se njihovo potovanje začne znova.
Nova interaktivna predstava iz cikla Izkustvenega labirinta umetnosti najmlajše združuje umetnost z znanostjo. Najmlajši tako preko prvin sodobnega plesa spoznajo vodni krog in zaplešejo skupaj s kapljicama, saj jih predstava preko igre spodbuja k ustvarjalnemu gibu.
Za otroke od 3. leta dalje, 45′, 4€/6€, obvezni copati in rezervacije

LG FRU-FRU: Diči, diča!
2019-04-20 10:00 - 11:00
V svoji sobi je deklica. Osamljeno se prestopa po sobi, dokler ne zagleda zelene vrvice, ki visi iz njenega zabojčka za igrače. In na koncu vrvice je privezan majhen lesen konjič. Kar naenkrat se konjiček začne gugati sam od sebe, zelena vrvica pa na steni izrisuje neznano, čarobno pokrajino. Deklica najde vedno nove predmete in igrače, ki oživijo v črtni risbi sveta na steni.
Predstava je kolaž otroške poezije Otona Župančiča v sodobni in sveži glasbeni preobleki. Vsak izmed koščkov kolaža s svojo zgodbo in likovno podobo, ki temelji na otroških risbah, pričara celostno gledališko izkušnjo za najmlajše.
Zaotroke od 18. mesecev dalje, 35′, 4€/6€

AEIOU gledališče: Devet lun
2019-04-13 10:00 - 11:00
Devet lun ali devet mesecev je čas, ko v ženskem telesu zraste novo bitje. V tem času se v telesu odvijajo mnoge spremembe, ki pomagajo še nerojenemu bitju, da se razvija in raste. Divjanje hormonov, združevanje genetskega materiala, celična delitev in drugi zapleteni telesni dogodki so odlična snov za gledališko uprizoritev.
Znana zgodba od spočetja do rojstva je uprizorjena z malo besedami na preprost, humoren in fantazijski način. Skozi uglasbeno gledališko slikanico mladi gledalci vstopijo v svet telesnih dogodkov med nosečnostjo. Predstava je namenjena malčkom, upošteva njihovo razvojno stopnjo in je uprizorjena na njim razumljiv in privlačen način.
Devet lun zaključuje trilogijo predstav AEIOU gledališča na temo telesa in telesnih zaznav. Drugi dve predstavi iz trilogije sta Srce in popek (koprodukcija Hiša otrok in umetnosti, 2015) in Krickrac, to sem jaz! (koprodukcija Plesni teater Ljubljana, 2016).
Za otroke od 18. mesecev dalje, 30′, 4€/6€, obvezne rezervacije

LG Zapik: Račka Olivija gre v svet
2019-03-30 17:00 - 17:30
Svet je darilo, pravzaprav je velik kup daril. Ko odpiramo enega za drugim, smo presenečeni, vznemirjeni, včasih navdušeni, včasih pa razočarani in jezni … Tako kot mala račka Olivija, ki je tudi sama darilo. Kot vsakdo, ki pride na ta svet in ga začne spoznavati. Otroci jo spremljajo vse od jutra do večera. Veselijo se njenih velikih malih zmag, skupaj z njo se čudijo in se navdušujejo, ob neuspelih poskusih, pa se skupaj z njo jezijo in zabavajo. Namesto travnika iz kock, ribnika v lavorju, kupčka mivke za potičke, škatel, v katerih se da zaspati, ali pa se prevažati naokrog, bi lahko bilo karkoli, saj je svet »ena velika stvar«.
A vse skupaj dobi smisel le, če lahko vse naše pustolovščine s kom podelimo. Na primer z zeleno žabo …

Za otroke od 18. meseca dalje, 35′, 4€/6€

Za petimi gorami
2019-03-23 10:00 - 11:00
Vsi radi potujemo, tako otroci kot odrasli. Na potovanje se lahko odpravimo z avtom, vlakom, ladjo, peš … Pa ste že kdaj potovali samo na preprogi domišljije, s katero ste poleteli na drug konec sveta? Ste kdaj odprli kovček, poln neznanih predmetov, spominkov in razglednic, ki so vas ponesli na neznane kraje?
Za petimi gorami je doživljajska avanturistična predstava, ki nas bo popeljala na vznemirljivo potovanje in odkrivanje skritih kotičkov sveta. V izkustveni predstavi se tokrat posvečamo različnim kulturam v različnih ekoregijah, ki generirajo različne zgodbe in odpirajo svet medkulturnih dialogov.
Za otroke od 4. leta dalje, 50′, 4€/6€, obvezne rezervacije

Kamišibaj gleališče: Volk in sedem kozličkov
2019-03-16 17:00 - 18:00
Kamišibaj gledališče je umetniška zvrst, ki prihaja iz Japonske. Izvajalec stoji ob malem lesenem odru, na katerem v slikah teče zgodba, ki jo ta pripoveduje. Slike prikazujejo pomembne dogodke v zgodbi podobno kot pri stripu. Izvirnost in mojstrstvo risanja ter sugestivnost pripovedovanja potegneta gledalca globoko v vrtinec dogodkov. Kamišibaj pri nas tako med izvajalci kot med gledalci postaja vse bolj popularna izrazna forma, ki predstavlja poseben izziv umetnikom, slovenskim likovnim in gledališkim ustvarjalcem, s pridom pa se uporablja tudi v pedagogiki in terapiji.
Za otroke od 4. leta dalje, 40′, brezplačno

AEIOU glasbena slikanica
2019-03-16 10:00 - 11:00
RAZISKOVANJE ZVOKA Z GOZDNIM ORKESTROM
Na glasbeni delavnici z otroki sprva raziskujemo kakšne zvoke oddajanju naše telo. Ugotavljamo, da je tudi telo lahko inštrument. Naš glas je lahko tih ali glasen in lahko prepeva. Skozi igro ploskanja odkrivamo različne ritme. S prstki in tleskanjem zaigramo pesem dežja in odkrivamo skupno dinamiko. Uživamo v poslušanju in igranju inštrumentov, ki jih spoznavamo skozi zgodbo.
Nato zapojemo pesmico v kateri nastopajo živali. Razdelimo se v brloge in vse skupaj narišemo in izrežemo. Svoji hišici dodamo tudi zvoke, nato pa jih zaigramo. Gozd se prebuja in sosed prebuja soseda. Navsezadnje zaigramo vsi skupaj in postanemo gozdni orkester.
Rada Kikelj Drašler, samozaposlena v kulturi,
Performerka in intermedijska ustvarjalka
Rojena v Ljubljani. Od leta 2009 samozaposlena v kulturi kot interdisciplinarna ustvarjalka sodobne umetnosti. Leta 2008 diplomirala na ALUO iz smeri vizualne komunikacije, umetniške fotografije. V času študija prejemala štipendijo MOL za nadarjene študente. Leta 2011 končala šolanje uličnega gledališča pri Gledališču Ane Monro in z gledališčem sodelovala. Sodeluje z gledališčem za dojenčke in malčke AEIOU. Je ustvarjalka tudi lutkovnih predstav, kot so Kamnosek, Mavrična gosenica, Tricikel tiska zgodbe,… Ukvarja se tudi z avtorskim glasbenim izrazom s skupino Orkestrada in deluje znotraj kulturnih področij. Za glasbeno in pesniško ustvarjanje je leta 2013 prejme 1. nagrado na Festivalu slovenskega Šansona.
17 let se ukvarja z ustvarjalnimi delavnicami za otroke, kjer otroke navdušuje nad likovnim, glasbenim in gledališkim izrazom.

Za otroke od 18 mesecev do 4 let, traja 45′, 4€/6€, obvezne rezervacije in copati

Avgust ne razume več tega sveta
2019-03-15 19:00 - 20:00
Zgodba o Avgustu, ki jo je napisal francoscki pesnik in pisatelj Pierre Soletti, je monolog s tankočutnim posuhom za življenje, ki se nahaja pod našo kožo, oziroma, če smo natančnejši, kar v koži sami. Življenje, ki nas drži pokonci.
V francoskem jeziku ga v vlogi starega Avgusta subtilno interpretira Pascal Thétard. V slovenski veriziji pa se je teksta s prefinjenostjo in pogumom lotil maldi igralec Matic Lukšič.
Tekst, ki ga je iz francoščine v slovenščino prevedel pesnik in prevajalec Tone Škrjanec (dobitnik Veronikine nagrade 2018), vas prevzame s svojo univerzalno tematiko, ki nevsiljivo nagovarja vse generacije in rahločutno podaja modrost tistih, ki gredo skozi življenje najbližje preprosti resnici, ki se ji reče »živeti danes«.
Za mladino 12+ in odrasle, 55′, brezplačno, obvezne rezervacije

Srce in popek
2019-03-09 11:15 - 12:00
Moje telo je moj dom! Vstopili boste lahko v čarobni svet človeškega telesa in se načudili, kako čisto čisto majčkeni smo bili in koliko smo že zrasli. Morda veste, kam potuje hrana, ki jo pojemo? Kaj je tisto nevidno okoli nas, ki tako lepo diši? Kaj premika moje telo, zakaj lahko tečem, skačem in se kotalim? Ves čas me spremlja prijeten zvok du-dum, du-dum, du-dum. Veste, kaj je to? In kako zelo mi je prijetno, če me kdo poboža. Le kdo pripoveduje vse te zgodbe v moji glavi!?
Otroci, pa seveda tudi odrasli, se neredko sprašujejo o procesih v svojem telesu. V predstavi Srce in popek bomo lahko vsi skupaj vstopili v ta neznani čarobni svet človeškega telesa. Doživljajsko gledališče, združeno v razstavo in učno pot, bo namreč razkrilo skrivnostni in zabavni svet telesnih organov ter njihovih funkcij.
Za otroke od 2. leta dalje, 45′, 4€/6€, obvezne rezervacije

Srce in popek - razprodano
2019-03-09 10:00 - 11:00

SOAREJE - literarni dogodek ob 8. marcu
2019-03-08 19:00 - 20:00
S O A R E J E

med besedo in zvokom – pogovor proze poezije in glasbe

Gostitelja
IGOR LIKAR in VLADIMIR KOVAČIČ
Zgodba dveh romanov, lirike in violončela

IGOR LIKAR
Sojenje črnemu klovnu – odlomek iz romana
V ptici na tleh – poezija
VLADIMIR KOVAČIČ
Pohabljenost – odlomki iz romana
J. S. BACH, Suita v G-duru št. 1 BWV 1007
1. Preludij
2. Allemande
3. Courante
4. Sarabande
5. Menuet
6. Gigue

IGOR LIKAR,
pesnik, publicist, scenarist, dramaturg in režiser prvak, se je rodil 25. 9. 1953 v Ljubljani. Diplomiral je iz gledališko-radijske režije, absolviral tudi gledališko dramaturgijo in magistriral s temo o poetiki in estetiki zvočne slike. Posveča se pisanju poezije, kratke proze, iger, scenarijev, kot režiser pa predvsem umetniški radiofoniji in avtorskim dokumentarnim filmom.

V večer nas popelje z branjem iz še neobjavljenega romana Sojenje črnemu klovnu in poezije V ptici na tleh.
VLADIMIR KOVAČIČ,
violončelist in pisatelj, rojen 5. 4. 1953 v Ljubljani. Po diplomi na ljubljanski Akademiji za glasbo je svojo virtuoznost izpopolnjeval na leningrajskem konservatoriju Rimski-Korsakov in se po vrnitvi zaposlil kot učitelj na Srednji glasbeni in baletni šoli v Mariboru. Kot pravi, si lasti nekaj zaslug, da je h kruhu spravil tudi vrhunska violončelista Karmen Pečar in Luko Šulića.
V večer nas popelje z branjem odlomkov iz neobjavljenega romana Pohabljenost in izvajanjem Bachovih suit.
Vstop prost, Organizator KDTaus teater, v sodelovanju z mestno občino Novo mesto, Hotel Center Novo mesto

LG FRU-FRU: Žabec pozimi
2019-02-23 10:00 - 10:30
Nekega jutra žabca preseneti sneg. Ne razume zakaj je vse pokrito z belo odejo, močno ga zebe, drsi mu na zaledenelem ribniku in ne more razumeti, zakaj se njegovi prijatelji tako veselijo drsanja in kepanja. Ko skoraj zmrne v snegu, pa mu prijatelji priskočijo na pomoč …
Po lutkovni uspešnici Zaljubljeni žabec iz bogate zbirke kratkih zgodb Maxa Velthuijsa, prihaja na lutkovni oder nova zgodba z novimi preizkušnjami za naše junake, ki bogatijo vezi med njimi.
Za otroke od 2. leta dalje, 35′, 4€/6€

LG FRU-FRU: Tine in promet
2019-02-16 17:00 - 18:00
Tine, Lučka in Jaka so prijatelji. Stanujejo v isti ulici, hodijo v isto šolo in se najraje igrajo skupaj na domačem igrišču. Otroška igra pa soseda Janeza, ki je nočni vratar, zelo jezi, saj ne more spati. Zato se otroci sami odpravijo na šolsko igrišče. Pot do tja pa zna biti nevarna, saj morajo prečkati prometno cesto …
Predstava, narejena v pop-up tehniki, sodi v sklop izobraževalnih lutkovnih predstav gledališča FRU-FRU, ki otroke na nevsiljiv način seznanja z nevarnostmi v prometu in pravili obnašanja na cesti.
Za otroke od 3. leta dalje, 35′, 4€/6€

Ples kapljic - odpade
2019-02-09 10:00 - 11:00
Delavnica zaradi premajhnega števila prijav odpade.
Za ples lahko rečemo, da je univerzalni jezik. Vsakdo zna plesati, ljudje se premikamo že od rojstva. Ples je lahko marsikaj, predvsem gre za gibanje, lahko pa je ples tudi v mirovanju. Ples naj bi v prvi vrsti nudil predvsem sprostitev, a spodbuja tudi ustvarjalnost, razvija osebnost in krepi pozitivno samopodobo.
Vsebinsko se bodo delavnice nanašale na izbrano tematiko potovanja vodne kapljice, in sicer cikel gibanja vode, od kapljice, ki izhlapi in ponovno pade nazaj na zemljo. Spoznavali bomo vodna stanja in oblike (tekoča voda, led, para, megla, toča, dež, slap, kapljica, reka, morje, jezero, oblaki, sneg, sonce), vodne habitate, predvsem morski
(živali v morju).
V primeru premjhnega števila prijavljenih otrok (min. 6) delavnica odpade.
Delavnice bodo potekale v več temtaskih sklopih.
Za otroke od 18. mesecev dalje, 45′, 4€/6€, obvezne rezervacije in COPATI (za otroke in starše)

Mami, ne jezi se
2019-02-08 17:00 - 18:00
Izkustvena igralnica Mami, ne jezi se! je poligon, ki obiskovalce z gledališkimi, likovnimi in družabnimi sredstvi popelje na raziskovanje osebnega odnosa svoje vloge starš/otrok. Igralnica vključuje izkustveno spoznavanje prek igre, opazovanje, posnemanje in konkretno izvajanje nalog ob vključevanju refleksij otrok in staršev. Razdeljena je na postaje – simulirane situacije iz vsakdanjega življenja v vnaprej pripravljenih družabnih igrah –, ki obravnavajo različne vsebine v odnosu starš – otrok. Od gledalca zahtevajo dejavno udeležbo, ki se izteče v doživljajsko izkušnjo.
Za starše in otroke od 6. mesecev dalje, 60′, brezplačno ob kulturnem prazniku, priporočljive rezervacije na rezervacije@hisaotrok.si

Mami, ne jezi se - razprodano
2019-02-08 10:00 - 11:00
Igralnica s pričetkom ob 10.00 je razprodana. Na voljo so vstopnice za igralnico ob 17.00.
Izkustvena igralnica Mami, ne jezi se! je poligon, ki obiskovalce z gledališkimi, likovnimi in družabnimi sredstvi popelje na raziskovanje osebnega odnosa svoje vloge starš/otrok. Igralnica vključuje izkustveno spoznavanje prek igre, opazovanje, posnemanje in konkretno izvajanje nalog ob vključevanju refleksij otrok in staršev. Razdeljena je na postaje – simulirane situacije iz vsakdanjega življenja v vnaprej pripravljenih družabnih igrah –, ki obravnavajo različne vsebine v odnosu starš – otrok. Od gledalca zahtevajo dejavno udeležbo, ki se izteče v doživljajsko izkušnjo.
Za starše in otroke od 6. mesecev dalje, 60′, brezplačno ob kulturnem prazniku, priporočljive rezervacije na rezervacije@hisaotrok.si

Avgust ne razume več tega sveta - Kavč festival
2019-02-03 18:30 - 19:00
Zgodba o Avgustu, ki jo je napisal francoscki pesnik in pisatelj Pierre Soletti, je monolog s tankočutnim posuhom za življenje, ki se nahaja pod našo kožo, oziroma, če smo natančnejši, kar v koži sami. Življenje, ki nas drži pokonci.
V francoskem jeziku ga v vlogi starega Avgusta subtilno interpretira Pascal Thétard. V slovenski veriziji pa se je teksta s prefinjenostjo in pogumom lotil maldi igralec Matic Lukšič. Predstavi si je zanimivo ogledati vsako posebej. Posebno izkušnjo pa boste doživeli, če si ogledate obe predstavi eno za drugo.
Tekst, ki ga je iz francoščine v slovenščino prevedel pesnik in prevajalec Tone Škrjanec (dobitnik Veronikine nagrade 2018), vas prevzame s svojo univerzalno tematiko, ki nevsiljivo nagovarja vse generacije in rahločutno podaja modrost tistih, ki gredo skozi življenje najbližje preprosti resnici, ki se ji reče »živeti danes«.
Za mladino 12+ in odrasle, 55′, obvezne rezervacije
Koncerti v dnevnih sobah, spalnicah, kuhinjah – Kavč festival
Prek sto dogodkov vrhunskih glasbenikov, kot tudi performerjev, lutkarjev, akrobatov, poetov in pripovedovalcev, se bo odvilo v sobah prebivalcev Ljubljane, Istre in Loške doline. Gostitelj lahko postane vsak, ki si upa svoje bivališče za slabo uro spremeniti v prizorišče in odpreti vrata neznanim obiskom. Vsak nastop pa je, ne glede na skupino, svojstvena in drugačna izkušnja.
Več informacij TUKAJ, obvezne rezervacije TUKAJ!

AEIOU gledališče: Glava dol, noge gor
2019-02-02 10:00 - 11:00
Predstava o vsakodnevnih opravilih in dogodivščinah cirkuške družine: Očka Klovna, Mamice Čarodejke in Bubuja Akrobata. Razburljiv družinski vsakdan na gledališkem odru- od jutranjega prebujanja, oblačenja, prvih Bubujevih dosežkov, odhoda v varstvo, igre, akrobacij, do nočnega sna. Ekspresivno izražena različna razpoloženja vas na neobičajen način popeljejo skozi dnevne rutine.
Predstava je vsebinsko, zvočno in likovno povsem prilagojena psihološki in fiziološki stopnji razvoja dojenčkov in malčkov. V nastanek predstave je bila vključena otroška psihologinja. Predstava se odigra neposredno pred in med mladimi gledalci, ki sedijo na tleh, v skupnem prostoru z igralkama.
Predstava je interaktivna in vzpodbuja malčke k sodelovanju.
Za otroke od 6. mesecev dalje, 40′, 4€/6€, obvezne rezervacije in copati

LG FRU-FRU: O belem mucu ... - Festival Bobri
2019-01-29 17:00 - 17:30
V družini Belimuc so bili od nekdaj vsi beli. Mama in oče sta bela, babici in dedka so beli, prababice in pradedki, bratranci in sestrične, strici in tete … Vsi so bili beli.
Danes v družini Belimuc pričakujejo naraščaj. Očka se nestrpno sprehaja sem in tja, ko se končno iz košare zasliši nežno mijavkanje. Mama in očka Belimuc si presrečna ogledujeta male mucke, nato pa osuplo obstojita, ko med samimi majhnimi belimi kepicami zagledata drobno črno glavico. Kaj takega se v družini Belimuc še nikoli ni zgodilo. „Saj je prav tak kot košček premoga na preprogi iz snega!.“
Predstava nagovarja najmlajše in jih na igriv in humoren način uči strpnosti in razumevanja drugačnosti ter medsebojnemu spoštovanju, sprejemanju raznolikosti in odprti harmonični družbi.

Za otroke od 2. leta dalje, 35′, brezplačne vstopnice – festival Bobri
Za vse gledališke, plesne in glasbene prireditve festivala Bobri ter filme lahko brezplačne vstopnice prevzamete v soboto, 12. januarja, med 11.00 in 16.00 (oziroma dokler ne bodo pošle) v Festivalni dvorani na Vilharjevi 11. Vsak odrasel obiskovalec lahko prevzame vstopnice za največ tri prireditve, vendar ne več kot pet za eno. Brez vstopnic vstop ne bo mogoč! Več na www.bobri.si.

Zvezdana Novaković: Zgodba o harfi - Festival Bobri
2019-01-26 17:00 - 17:30
Čarobno mehki zvoki harfe nas popeljejo v čas, ko so si ljudje ob njeni spremljavi pripovedovali zgodbe, polne dogodivščin, skušnjav in zapletov. Glasbena moč harfe se v projektu spoji z lutkovnim gledališčem, pripovedjo in pesmijo: različne gledališke zvrsti se prepletejo v zgodbo o iznajdljivem junaku, ki se ne prepusti zavisti, pohlepu in požrešnosti, saj svoj čas raje posveti glasbi. Vredno je – zanj in za nas.

Za otroke od 3. leta dalje, 35′, brezplačne vstopnice – festival Bobri
Za vse gledališke, plesne in glasbene prireditve festivala Bobri ter filme lahko brezplačne vstopnice prevzamete v soboto, 12. januarja, med 11.00 in 16.00 (oziroma dokler ne bodo pošle) v Festivalni dvorani na Vilharjevi 11. Vsak odrasel obiskovalec lahko prevzame vstopnice za največ tri prireditve, vendar ne več kot pet za eno. Brez vstopnic vstop ne bo mogoč! Več na www.bobri.si.

Od kapljice do oceana - Festival Bobri
2019-01-25 17:00 - 18:00
Na začetku je veliko majhnih kapljic, ki domujejo v oblaku. Kmalu v daljavi zagledamo še dve kapljici, Žibi in Tabi, ki lebdita v zraku. Kmalu se pridružita drugim v oblaku, ki pa postane pretesen za vse, zasliši se grmenje in Žibi in Tabi poletita iz oblaka. Pristaneta na zemlji, kjer je vse drugačno kot na nebu. Tako se odpravita na razburljivo kapljično pot. S sabo povabita tudi druge kapljice iz oblaka. Ko jih je čedalje več kmalu postanejo potoček, se lovijo med kamenčki in ustvarjajo vrtince. Potoček kmalu preraste v reko, ta pa se izlije v ocean. Tam je še več kapljic kot na oblaku! Vendar jih med igranjem tako lepo greje sonce, da ponovno postajajo vse lažje in kmalu jih nese nazaj gor, nazaj proti nebu. In tako se njihovo potovanje začne znova.
Nova interaktivna predstava iz cikla Izkustvenega labirinta umetnosti najmlajše združuje umetnost z znanostjo. Najmlajši tako preko prvin sodobnega plesa spoznajo vodni krog in zaplešejo skupaj s kapljicama, saj jih predstava preko igre spodbuja k ustvarjalnemu gibu.
Za otroke od 3. leta dalje, 45′, brezplačne vstopnice – festival Bobri, obvezni copati
Za vse gledališke, plesne in glasbene prireditve festivala Bobri ter filme lahko brezplačne vstopnice prevzamete v soboto, 12. januarja, med 11.00 in 16.00 (oziroma dokler ne bodo pošle) v Festivalni dvorani na Vilharjevi 11. Vsak odrasel obiskovalec lahko prevzame vstopnice za največ tri prireditve, vendar ne več kot pet za eno. Brez vstopnic vstop ne bo mogoč! Več na www.bobri.si.
